**I. Törvényi háttér a térítési díj és a tandíj megállapításához**

* 2011.évi CXC. törvény a Nemzeti Köznevelésről
* 229/2012. (VIII. 28.) Kormányrendelet a nemzeti köznevelésről szóló törvény végrehajtásáról

**II. A köznevelési feladatok csoportosítása fizetési kötelezettség alapján**

1. **A térítésmentesen biztosított köznevelési közfeladatok köre (229/2012. 33.§)**

Az iskolai és iskolán kívüli foglalkozások:

* tanórai foglalkozás
* az osztályok heti időkerete terhére megszervezett kötelező és a nem kötelező egyéb foglalkozás
* a tanulmányi és szakmai verseny, szakkör, diáknap, az iskolai sportkör, a házibajnokság, az iskolák közötti verseny, bajnokságok
* a közismereti képzés elsajátítására irányuló vagy a tartós gyógykezelés miatt létesített vendégtanulói jogviszony
* a pedagógiai program végrehajtásához kapcsolódó, a minden tanuló számára előírt tananyag megismerését, feldolgozását, a mindennapi testedzést szolgáló, intézményen kívüli kulturális, művészeti, sport- vagy más foglalkozás, kirándulás

**Vizsgák:**

* a tanulmányok alatti vizsga, kivéve a független vizsgát

**Évfolyamismétlés:**

* a tanköteles korú tanulót kivéve, ugyanazon évfolyam második és további alkalommal történő megismétlése abban az esetben, ha arra nem azért van szükség, mert a tanuló a tanulmányi követelményeket nem teljesítette.

**Eszközhasználat:**

* a nevelési-oktatási intézmény létesítményeinek, eszközeinek használata a térítésmentes szolgáltatás igénybevételekor.

**Egészségügyi felügyelet:**

* a tanulók – rendeletben meghatározott – egészségfejlesztése, a kötelező rendszeres egészségügyi felügyelet

**Sajátos nevelési igénnyel kapcsolatos feladatok:**

* a heti kötelező időkeret terhére a beilleszkedési, tanulási, magatartási nehézséggel küzdő, a tartósan beteg és a sajátos nevelési igényű gyermek számára megszervezett felzárkóztató foglalkozás,
* sajátos nevelési igényű gyermek, tanuló esetén az állapotának megfelelő köznevelési intézményi ellátás.

1. **Térítési díj ellenében igénybe vehető szolgáltatások (229/2012. 34. §)**

**Évfolyamismétlés:**

* a nem tanköteles tanulónak az iskolában a tanulmányi követelmények nem teljesítése miatt az évfolyam második alkalommal történő megismétlésekor

**Vizsga:**

* a független vizsga,

**Étkezés:**

* A gyermek, a tanuló a nevelési-oktatási intézményben igénybe vett étkezésért a gyermekek védelméről és a gyámügyi igazgatásról szóló 1997. évi XXXI. törvényben meghatározottak szerint térítési díjat fizet.

1. **Tandíj megfizetése mellett igénybe vehető szolgáltatások (229/2012. 36. §)**

**Évfolyamismétlés:**

* a tanulmányi követelmények nem teljesítése miatt az évfolyam második vagy további alkalommal történő megismétlése

**III. Térítési- és tandíj mértéke**

**Díjalap**

Az intézményben az adott tanévre fizetendő térítési díj és a tandíj meghatározásának alapja a díjalap, ami a tanévkezdéskor a szakmai feladatra számított folyó kiadások egy tanulóra jutó hányada.

**A térítési- és tandíj meghatározása** (229/2012. (VIII. 28.) Kormányrendelet 35. §)

* A térítési díj összege tanévenként, a tanévkezdéskor a szakmai feladatra számított folyó kiadások egy tanulóra jutó hányadának öt-húsz százaléka, tizenöt-negyven százaléka tizennyolc éven felüli, de huszonkettő éven aluli tanulóknál.
* A térítési díjat - a fenntartó által meghatározottak szerint - a tanulmányi eredménytől függően csökkenteni kell.

**Évismétlés harmadik vagy további alkalommal**

A tanulmányi követelmények nem teljesítése miatt az évfolyam harmadik és további

alkalommal történő megismétlése esetén tandíjat kell fizetni, melynek mértéke:

* az évfolyam harmadik alkalommal történő megismétlése esetében a díjalap 50%-a
* az évfolyam további alkalommal történő megismétlése esetében a díjalap 100%-a

**IV. A térítési- és tandíjak befizetésének módja**

Az intézmény vezetője a fizetendő díjról írásban értesíti a törvényes képviselőt, illetve a nagykorú tanulót. Az értesítés tartalmazza a fizetendő díj jogalapját, összegét, a fizetés módját, határidejét, a fizetés elmulasztásának következményeit és a jogorvoslati lehetőséget.

**Térítési- és tandíjfizetés**

A térítési díjat és tandíjat évente két egyenlő részletben kell befizetni. Ettől eltérő fizetési módot (határidő módosítás, részletfizetés) kérelemre az intézmény vezetője engedélyezhet.

A térítési díj és a tandíj befizetésének végső határideje:

* a tanítási év első félévre vonatkozóan október 15-e,
* a tanítási év második félévre vonatkozóan március 15-e.

A térítési díj és visszafizetésre akkor van lehetőség, ha a tanuló nem veszi igénybe a szolgáltatást és erről a szolgáltatás megkezdése előtt 7 nappal írásban értesíti az iskola igazgatóját.

**Térítési és tandíj fizetés elmulasztása**

A térítési díj és tandíj határidőben történő befizetésének elmulasztása esetén az intézmény vezetője 30 napon belül a fizetésre kötelezettet felszólítja, és a befizetésre új határidőt szab meg.

Amennyiben a befizetésre a póthatáridő lejártáig nem kerül sor, a nem tanköteles tanuló a foglalkozásból kizárható, a tanulói jogviszony (a tanuló szociális helyzetének vizsgálata után) megszüntethető, a megszüntetés tárgyában hozott döntés jogerőre emelkedésének napján.